ทศพล หิมพานต์

ทศพล หิมพานต์ เป็นนักร้องเพลงแหล่ที่มีชื่อเสียงของประเทศไทย ด้วยการแหล่ที่เป็นเอกลักษณ์เฉพาะตัว โดยมีเพลงที่สร้างชื่อให้กับเขาอย่าง อาลัยเมรี ที่ได้รับการกล่าวขานมานานกว่าทศวรรษ จวบจนถึงปัจจุบัน นอกจากนี้ เขายังเคยร่วมงานแสดงในภาพยนตร์ มนต์เพลงลูกทุ่ง เอฟ.เอ็ม. และเป็นหนึ่งในศิลปินรับเชิญของละครชุด พ่อ ซึ่งเป็นละครเทิดพระเกียรติพระบาทสมเด็จพระเจ้าอยู่หัว รวมถึงเคยออกผลงานเพลงร่วมกับนักร้องที่มีชื่อเสียงอย่างไวพจน์ เพชรสุพรรณ รวมถึงยุ้ย ญาติเยอะ มาแล้วครั้งหนึ่ง

**ประวัติ**
ทศพล หิมพานต์ มีชื่อจริงคือสมบูรณ์ จุลมุสิก เกิดที่อำเภอสว่างอารมณ์ จังหวัดอุทัยธานี ต่อมาเขาได้ย้ายตามครอบครัวมาทำไร่ทำนาและเรียนจบ ป.3 ที่อำเภอคลองขลุง จังหวัดกำแพงเพชร แล้วได้ย้ายมาอยู่ที่อำเภอขาณุวรลักษบุรี เรียนจบ ป.4 ที่นั่น ต่อมาได้ย้ายไปอยู่ที่ อำเภอคลองลาน แล้วหนีไปบวชเป็นสามเณร ที่วัดหนองน้ำขุ่นฯ อำเภอคลองลาน 3 เดือน ย้ายมาอยู่ที่วัดประดู่ลาย อำเภอเมืองกำแพงเพชร 2 ปี ได้เริ่มหัดเทศน์เริ่มหัดแหล่จากการเป็นสามเณร แล้วได้เจอกับพระครูบุญเหลือ นักแหล่ชื่อดังของจังหวัดนครสวรรค์ ท่านพระครูได้เห็นแววของสามเณรสมบูรณ์ จึงขอสามเณรไปอยู่ด้วยที่วัดสุบรรณาราม ตำบลหนองปลิง อำเภอเมืองนครสวรรค์ เพื่อสอนวิธีการแหล่ที่ถูกต้องให้ หลังจากจบนักธรรมตรีแล้ว สามเณรก็ได้ย้ายไปอยู่กับ พระครูบุญเหลือ และฝึกหัดแหล่แบบจริงจัง ส่งผลให้มีงานนิมนต์ เทศน์แหล่ มิเคยว่างเว้น ทำให้ชื่อเสียงของสามเณรสมบูรณ์ เป็นที่รู้จักไปทั่วจังหวัดนครสวรรค์รวมถึงจังหวัดใกล้เคียง
ภายหลังจากอายุครบบวช สามเณรก็ได้บวชเป็นพระต่ออีก 1 ปีก่อนที่จะร่วมการเกณฑ์ทหารเป็นระยะเวลา 2 ปี เมื่อปลดประจำการแล้วไปทำงานร้องเพลงที่ร้านอาหารแห่งหนึ่งในจังหวัดสระบุรี, จังหวัดจันทบุรี เป็นระยะเวลาประมาณ 4 ปี แต่การทำงานค่อนข้างยากลำบากได้เงินแค่พอใช้ไปวันๆไม่ประสบความสำเร็จ หลวงพ่อบุญเหลือ ซึ่งเป็นอาจารย์สอนแหล่ ท่านรู้ว่าเขาบวชมาตั้งแต่เด็ก ๆ ไม่เคยใช้ชีวิตทางโลกไม่มีทักษะทางโลกเลย ไม่ไหวแน่ๆ ท่านจึงตัดสินใจมารับกลับนครสวรรค์ เพื่อไปบวชเป็นพระต่อ เขาจึงกลับไปที่จังหวัดนครสวรรค์อีกครั้ง แต่ไม่ได้บวชในทันที เพราะเป็นช่วงเข้าพรรษา ในระหว่างที่รอบวชอยู่นั้น หลวงพ่อได้ฝากงานร้องเพลงที่ร้านอาหารแห่งหนึ่งในเมืองนครสวรรค์ และให้พักอาศัยอยู่ที่วัดไปก่อน
ต่อมายังไม่ทันจะได้บวช มีนักร้องชื่อวันชนะ เกิดดี ได้มาขอให้เขาร้องเพลงพร้อมกับขอภาพถ่ายเพื่อนำไปเสนอค่ายเพลง เขาก็ได้ร้องเพลงแหล่รวมถึงเพลงลูกทุ่งอัดเทปไปเสนอบริษัท โฟร์เอส มีคุณชิน โฟร์เอส คุณมานิต ศรีเลี้ยง ผู้เป็นเจ้าของค่ายเพลง พิจารณาฟังดูแล้วมาสะดุดหูตรง เทคนิคการเอื้อนแหล่แบบไม่เหมือนใคร จึงได้รับเขาร่วมงาน โดยตั้งชื่อให้ใหม่ว่า "ทศพล หิมพานต์"
ทศพล หิมพานต์ เริ่มอัดเทปชุดแรกในช่วงปลาย พ.ศ. 2538 โดยใช้ชื่ออัลบั้ม อาลัยเมรี จากผลงานชุดแรกนี้เอง ที่ได้ส่งผลให้ชื่อเสียงของทศพล หิมพานต์ เป็นที่รู้จักไปทั้งประเทศไทยและอเมริกา ด้วยน้ำเสียงที่เป็นเอกลักษณ์รวมถึงการแหล่ที่โดดเด่น ทำให้เขามีผลงานเพลงร่วม 100 กว่าอัลบั้ม จนถึงปัจจุบัน

**ผลงานเพลง**

**อัลบั้มเดี่ยว**
 อาลัยเมรี (2538) (โฟร์เอส) - แม่หม้ายกำลัง 2 (2539) (โฟร์เอส)- คิดถึงบัวลอย (2539) (โฟร์เอส)- พระไวย์ (2539) (โฟร์เอส)- ลูกทุ่งงานบวช (2540) (โฟร์เอส)- เพชรร่วงในสลัม (2540) (โฟร์เอส)- หัวอกตายาย (2540) (โฟร์เอส)- ใครจับใครแน่ (2541) (โฟร์เอส)- เมียจ๋า (2541) (โฟร์เอส)- แม่ฝรั่งข้างรั้ว (2542) (โฟร์เอส)- นกกระสาหมาจิ้งจอก (2543) (โฟร์เอส)- อมตะทศพล ชุดที่ 1 ปีหน้าแต่งแน่ (2543) (โฟร์เอส)- ทศพลทำขวัญนาค (2543) (โฟร์เอส)- สีสันดนตรี พรายน้ำ (2543) (โฟร์เอส)- แหล่พระรถ (2544) (โฟร์เอส)- สีสันดนตรี พรายน้ำ 2 (2544) (โฟร์เอส)- แหล่สอนนาค (ไม่ทราบปี) (โฟร์เอส)- แหล่พระเวสสันดร (ไม่ทราบปี) (โฟร์เอส)- จุ๋มจิ๋ม (2545) (โฟร์เอส)- กาคาบพริก (2545) (โฟร์เอส)- รอหน่อยน้องติ๋ม (2546) (โฟร์เอส)- แหล่ประวัติหลวงพ่อโต (2546) (โฟร์เอส)- แม่สื่อแม่ชัก (2546) (โฟร์เอส)- ปากหวาน (2547) (โฟร์เอส)- แม่ฝรั่งบังใบ (2547) (โฟร์เอส)- ลาบวชแบ่งบุญ (2548) (โฟร์เอส)- ทศพลลายไทย (2548) (โฟร์เอส)- ตีควายเข้าโอ่ง (2548) (โฟร์เอส)- โก๋รุ่นเก่า (2549) (โฟร์เอส)- สมบัติโฟร์เอส 1 (2557) (โฟร์เอส)- สมบัติโฟร์เอส 2 (2557) (โฟร์เอส)- พระราชากับแม่ค้าปลาช่อน (2558) (โฟร์เอส)- แหล่ทศพล นายเกลี้ยงเถียงพระ (2561) (โฟร์เอส)- แหล่ 2019 (2562) (โฟร์เอส)

**อัลบั้มที่ร่วมร้องกับศิลปินอื่น**
 เพลงคู่ 1 ฮัลโหลเฮีย (ร่วมกับยุ้ย ญาติเยอะ) (2541) (โฟร์เอส)- เพลงคู่ 2 หนุ่มไข่เผา สาวไก่ปิ้ง (ร่วมกับยุ้ย ญาติเยอะ) (2542) (โฟร์เอส)- เพลงคู่ 3 คนดีของแม่ (ร่วมกับยุ้ย ญาติเยอะ) (2545) (โฟร์เอส)
*คู่บุญงานบวช (ร่วมกับยุ้ย ญาติเยอะ) (2546) (โฟร์เอส)- คู่รัก (ร่วมกับกาญจนา มาศิริ) (2546) (โฟร์เอส)- คู่ขวัญโฟร์เอส (ร่วมกับยุ้ย, สุวนันท์, ทวี, จารุณี, วสันต์, กาญจนา, พรเทพ, ศิรินันท์, ชาญชัย, วาสนา, อาทิตย์, สุพรรณษา, สุชาติ) (2546) (โฟร์เอส)- คู่รัก 2 (ร่วมกับกาญจนา มาศิริ) (2547) (โฟร์เอส)- คู่รัก 3 (ร่วมกับกาญจนา มาศิริ) (2547) (โฟร์เอส)- 12 ปีทอง โฟร์เอส (ร่วมกับสุพรรณษา, สุนารี, ติ๊ก, ยุ้ย, กาญจนา, เด่นชัย) (2548) (โฟร์เอส)- คู่บุญ คู่บวช (ร่วมกับไวพจน์ เพชรสุพรรณ) (2549) (โฟร์เอส)- คู่บุญ คู่บวช 2 (ร่วมกับไวพจน์ เพชรสุพรรณ และสีไพร ไทยแท้) (2549) (โฟร์เอส) - คู่บุญ คู่บวช 3 (ร่วมกับไวพจน์ เพชรสุพรรณ และหน่อย นวรัตน์) (2551) (โฟร์เอส)- คู่ฮา คู่เฮง (ร่วมกับสีไพร ไทยแท้) (2551) (โฟร์เอส)- คู่ฮา คู่เฮง 2 (ร่วมกับสีไพร ไทยแท้) (2552) (โฟร์เอส)- ลำตัดโฟร์เอส (ร่วมกับขวัญจิต ศรีประจันต์, สีไพร ไทยแท้ และชาวคณะ) (2552) (โฟร์เอส)- ทศพลเพลงไทย (ร่วมกับพวง, นงค์ เชิญยิ้ม) (2552) (ชินโฟร์เอส)- ทศพลเพลงไทย 2 ต้มเปอะ (ร่วมกับโย่ง, พวง นงค์ เชิญยิ้ม, สุชิน โฟร์เอส, ประกอบ ไชยพิพัฒน์) (2553) (ชินโฟร์เอส)- คู่บุญ คู่บวช 4 (ร่วมกับอ๊อด โฟร์เอส และสีไพร ไทยแท้) (2553) (โฟร์เอส)- เทศกาลงานบุญ (ร่วมกับสีไพร ไทยแท้) (2554) (โฟร์เอส)- ทศพล โย่ง พวง นง โชว์ (ร่วมกับโย่ง, พวง, นงค์ เชิญยิ้ม) (2554) (อีกแล้วครับท่าน)- ทศพล โย่ง พวง นง โชว์ 2 (ร่วมกับโย่ง, พวง, นงค์ เชิญยิ้ม) (2554) (อีกแล้วครับท่าน)- คู่บุญ คู่บวช 5 (ร่วมกับไวพจน์ เพชรสุพรรณ และสีไพร ไทยแท้) (2554) (โฟร์เอส)- คู่เอก (ร่วมกับรุ่ง สุริยา) (2555) (อีกแล้วครับท่าน)- คู่บุญ คู่บวช 6 (ร่วมกับอ๊อด โฟร์เอส, สีไพร ไทยแท้, ยิปซี ศรีสาคร) (2555) (โฟร์เอส)- คู่ขวัญโฟร์เอส (ร่วมกับปิ๊ก อรวรรณ) (2555) (โฟร์เอส)- คู่เอก 2 (ร่วมกับรุ่ง สุริยา) (2555) (อีกแล้วครับท่าน)- คู่บุญ คู่บวช 7 (ร่วมกับสีไพร ไทยแท้ และยิปซี ศรีสาคร) (2556) (โฟร์เอส)- คู่ขวัญโฟร์เอส 2 (ร่วมกับปิ๊ก อรวรรณ) (2556) (โฟร์เอส)- คู่บุญ คู่บวช 8 (ร่วมกับบรรพต พนมรุ้ง และยิปซี ศรีสาคร) (2558) (โฟร์เอส)- คู่บุญ คู่บวช 9 (ร่วมกับสีไพร ไทยแท้ และยิปซี ศรีสาคร) (2559) (โฟร์เอส)

**ผลงานการแสดง**

**ละครโทรทัศน์**

**คอนเสิร์ต**
 คอนเสิร์ต งานผูกพัทธสีมาปิดทองฝังลูกนิมิต วัดพัฒนา (2557)- คอนเสิร์ต งานปิดทองฝังลูกนิมิต วัดหนองโกสูง (2557)- คอนเสิร์ต งานเทศกาลนมัสการปิดทอง หลวงพ่อวัดไร่ขิง (2559)- คอนเสิร์ต งานประจำปี อำเภอตะพานหิน (2560)- คอนเสิร์ต งานประจำปี วัดไร่ขิง (2561)

**ภาพยนตร์**
 มนต์เพลงลูกทุ่ง เอฟ.เอ็ม. (2545)- รวมพลคนลูกทุ่งเงินล้าน (2556)

**อ้างอิง**

**ดูเพิ่ม**
 รายนามนักร้องเพลงลูกทุ่ง

**แหล่งข้อมูลอื่น**
  ทศพล หิมพานต์
หมวดหมู่:นักร้องชายชาวไทย
หมวดหมู่:นักร้องลูกทุ่งชายชาวไทย
หมวดหมู่:นักแสดงลิเก
หมวดหมู่:เปรียญธรรม 3 ประโยค
หมวดหมู่:บุคคลจากอำเภอสว่างอารมณ์
หมวดหมู่:นักร้องจากจังหวัดอุทัยธานี
หมวดหมู่:นักร้องจากจังหวัดกำแพงเพชร
หมวดหมู่:นักร้องจากจังหวัดนครสวรรค์
หมวดหมู่:นักร้องเพลงพื้นบ้านภาคกลาง